غزہ پر اسرائیل کی شدید بمباری

اسرائیلی جنگی طیاروں نے غزہ کے جنوب میں خان یونس اور رفح کے علاقوں پر شدید بمباری کی ہے ۔

خبر کا کوڈ: 1494

تاریخ: 27 May 2018 - 13:32

مقدس دفاع نیوز ایجنسی کی رپورٹ کے مطابق، فلسطینی ذرائع کا کہنا ہے کہ قدس کی غاصب اور جابر صیہونی حکومت کے جنگی طیاروں نے غزہ کے بعض علاقوں پر شدید بمباری کی ہے ۔ اطلاعات کے مطابق اسرائیلی جنگی طیاروں نے غزہ میں اسلامی مزاحمت کے ٹھکانوں کو نشانہ بنایا ہے تاہم ابھی تک ممکنہ جانی نقصان کے بارے میں کوئی رپورٹ موصول نہیں ہوئی ہے۔

اسرائیلی جنگی طیاروں نے گزشتہ ہفتے بھی غزہ کی پٹی پر شدید بمباری کی تھی۔

غاصب اور جابر صیہونی حکومت کے جنگی طیاروں نے دسمبر کے مہینے سے غزہ پر بمباری شروع کی ہے جس میں اب تک ہزاروں فلسطینی شہید و زخمی ہوئے ہیں۔

پیغام کا اختتام/